  Туспуктэм: Руслан Нуриахметов Наталия Сильвестрова 8-тӥ толсуре Удмуртиын пилемо улоз, сайкиськылоз. Уйин уз лымыя, нуназе ӧжыт, интыосын золгес лымы усёз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тол уйин лымшор но шундыпуксён палась секундскын 4-9 метре, нуназе лымшор палась секундскын 6-11 метре пельтоз. Элькунъя уйин -18…-23, нуназе -8…-13 градус возиськоз. Сюресъёс вылын интыосын йӧвалег. Омыр зӥбет луло узвесь юбоя 759 миллиметр, омырлэн мускытлыкез – 82 процент. Тодэ вайытом, матысь куинь нуналъёсы Удмуртиын кема лымы усёз, куд-ог интыосын зол лымыялоз шуыса алӥзы. Тегъёс: куазь Удмуртия  